TVD, 22.2.2005


Naslov: UKINITEV OBRATA LISCE NA SENOVEM

Napoved za  voditelja:

V sevniški Lisci so se odločili, da ukinejo proizvodnjo v svojih enotah v Krmelju in na Senovem, k čemur je dal soglasje tudi nadzorni svet družbe. Glavni razlog je ekonomske narave, ki se odraža v zaostrovanju konkurence na trgu, še posebej po sprostitvi uvoza tekstilnih izdelkov. Ukinitev naj bi izvedli do jeseni, zato zdaj še ni povsem znano, koliko ljudi naj bi zaradi tega ostalo brez dela. Tako na Senovem kot v Krmelju so seveda razočarani, saj so upali, da do tega ne bo še prišlo.

T- "GORAN ROVAN>Senovo 
X- $Jože Grajžl

9.11
Vodstvo Lisce danes ni bilo dosegljivo za izjave, včeraj pa so sporočili, da bo v najslabšem primeru delo izgubilo skoraj 200 zaposlenih, dobrih 50 pa naj bi jih prezaposlili v Sevnico. Na Senovem, kjer je zdaj 148 zaposlenih, so bili ob tej novici zgroženi.

T- JOŽICA

6.39
Ta novica je za nas zelo tragična. Solze v očeh, ne moremo si zamislit, da z 30. letom, 36 delovne dobe grejo ženske avtomatsk na cesto.
7.11
Lahko bi jim na nek način pomagal. Če smo ble takrat dobre, naše družine, da so dale vse certifikate vložle v to Lisco, da so si lahko na lep način kupčke razdelil, bi nam lahko tud zdej v teh težkih trenutkih pomagal.
9.28
Za Senovo bo ukinitev tega obrata imelo zelo hude socialne posledice.

T- ZLATKA JUH 
X- predsednica sindikata Lisce Senovo

4.17
Strašno smo prizadete, ne. Računite, da Senovo je kraj, kjer so zaprl rudnik, edino Metalna še mamo. Delo, mislim, ni kam it delat, ne glede al so to mlajše, al so starejše. Pretežno smo pa starejše, ki nimaš nikjer nobene šanse, da bi dubu službo.
9.48
Vodstvo Lisce se zdaj dogovarja z nekaterimi, ki bi bili pripravljeni prevzeti prostore in tako ohraniti proizvodnjo, vendar delavke niso za takšno rešitev, saj se bojijo, da bodo ostale brez vsega.

T- IVANKA POŽUN
1.35
Glede na naše plače to je životarjenje, mislim. Lahku delaš kulker got, maš minimalni osebni dohodek, ne. Pa da si ne vem, dušo tuki pustiš, drugač pa, glede na to, da se zapira, mi smo za to, da se dobi odpravnina, ne da nas nekam naprej barantajo, ker vemo, kaj nam pol sledi.
T- ZLATKA JUH 
X- predsednica sindikata Lisce Senovo

4.43
Borili se bomo za odpravnino, da dobimo pravično, kar so nam obljubljal, da bo. Tako da kaj druga pa ne vem če lahk naredimo v tem trenutku, ne.
10.00
V Lisci sicer zatrjujejo, da bodo presežnim delavcem izplačali odpravnine. Vendar jim zaposleni ne verjamejo povsem, saj vedo, da so odvečni delavci pri ukinitvi obrata Beti v Dobovi in Laboda v Krškem ostali brez vsega, v Jutranjki pa so dobili le del odpravnine. 

Predolge izjave, pokrajšajte sami!!!

